Dagbanli ŋaha

Ŋahali nyɛla yɛltɔɣ' muni din gbunni bi do palo ni. Di gbunni tooi jɛndila biɛhigu ka zilima n-gari ti ni wumdi li shɛm. Ninvuɣ' so ŋahili ni jɛndi tooi baŋdi di gbunni n-gari di ni bi kpa so. Dinzuɣu ka kpamba yɛra ,ni "ŋahaŋahara nyɛla vu' bɔra ka ŋun baŋ di li gba nyɛ vu' bɔra".

Ŋaha tooi nyɛla yɛligu din nyɛ ŋmahinli ka kpahimbu puuni di yɛlimaŋli pali. Kundivihira wuhiya ni ŋahali nyɛla yɛltɔɣili din tiɣi biɛhigu puli ka yɛn' dana ŋun mali kpahimbu n-ni baŋ di dɔɣim dabisili.

 Ŋaha dalima ni di daliri 
Dagbanli ŋaha nyɛla yɛltɔɣi ŋma' shɛŋa niriba pam ni mi, din wuhiri yɛl' maŋli bee saɣisigu. Ŋaha bi ŋahira yiriŋ kanaɣila daliri. Pɔi ka so ŋahi ŋahali, o yɛn kpahim la biɛhigu ka naan yi pa ŋahi li. Dagbanli yɛltɔɣa ni, ŋahili yi yɛn ŋahi, di tuya ka di zaŋ li mi n-dalim ninkura kamani
Dagban' kpamba n-yɛra.
Kpamba n-nya ka yɛli.
Ninkura yɛri maa ka a be ya.?
Doo n-daa yɛli maa.
Doo polo la
A bi wum be ni yɛri shɛm?.

 Ŋaha nahingbana 
Di nyɛla noli ni baŋsim.
Di gbunni bi do palo ni.
Di nyɛla yɛltɔɣ' jihi.
Di ni tooi pirigi buyi zuɣu (piligu ni naabu).
Di yɛrimi  n-dalindi kpamba.
Ŋaha nyɛla ti yaan nima ni chɛ shɛli n-zali ti.
Ŋaha bachinima ni pe shɛm chɛ mi ka di teebu mini di yɛlibu bi to.

 Ŋaha daanfaani 
 Di ŋmaari yɛltɔɣa jiajia.
 Di tooi wuhira la yɛm.
 Di puuni ka ti baŋdi kpamba mini kpamli.
 Di pahira lahibali nyaɣisim.
 Di valigira nɔli.
 Di yɛligiri baŋsim.
 Di teeri ti yɛlikura.
Di chɛ ka nira yɛltɔɣa mali dariza ni jiri
Di wuhiri ti haŋkali
Di sɔɣiri yɛlishɛŋa ashilo ni

 Ŋaha balibu 
Ŋaha balibu zooya. Ŋaha ni jɛndi biɛhigu yɛl' shɛŋa dini n-wuhiri di balibu. Di shɛŋa n-nyɛ maligu, paɣa pini, saɣisigu, karimbaani, binkɔbiri, kum, tarim, zunyuŋ, ʒiri, fara, Naawuni, suɣilo, dabiɛm, nyintahili, yam ni din pahi pahi.

 Ali 
 kaul 
 i 
Ŋaha shɛŋa din jɛndi alikauli n-nyɛ
 Tɔɣisi zali n-nyɛ ninkahimbo
 Paɣakpɛm' ŋun tɔri sakoro ka gbibi o ŋmani min tɔmi ka bɛ yaai di ka cha o
 Niri ŋun kariti kparibua ni chariga min pebila o bim
 Alikauli soli bili mori, wuntizoriba m pahali

 Ashili 
Ŋaha shɛŋa din jɛndi ashili n-nyɛ
 Ni kpɛm ku dɔ yiŋa ka kpeya bu saa
 Kpɛm donjɛliya kuli so la kpɛm gballi
 Din ku baa bela baa puli ni
 Sana ku tooi baŋ ka'bira saɣim
 Kpakpili yi kɔɣisi o bela o wɔɣini o mi yi lahi ŋmɛlim o bela o wɔɣini
 Ninsali ku tooi baŋ yuŋ ti’ piɛlli
 A yi bɔri tiŋa daashili nyin bomi gbarigu shee
 Bin'niɛŋ yirila bin'kpiŋ pulini na, ka bin'kpiŋ yiri bin'nɛiŋ pulini na
 Daŋ kpanjɔɣu bi gurigiri nin'yino
 Ni sɔɣu daashili bela nuchee ni.
 Ŋun niŋ hmmm ŋuna m-mi
 Nakpayili tilaa, ŋun baŋ li n-gbiri li
 Baandɔɣu sɔɣirimi ka o zuɣu moora.
Jɛnkuno yi nya shɛli ka zaŋ sɔɣi baa ŋun' yi nya li o ŋmɛrimi moli.
Yidani bili zuli o paɣa m-mi
Yili sheli paɣa yi ti tu a ni a gbin'kpaɣ'si, a paɣ' mi di yɛla.

 Arizichi 
Ŋaha shɛŋa din jɛndi arizichi n-nyɛ
 Waa din wari ni liɣiri, di bi daari bia kpali
 Bundana yi ti lahi ka yɛltɔɣili, laɣiri n-dirili tiri o
 Sakom din mirimi m-pahiri kobil'kom ni
Din' beni m-bɔri vuri
Ŋumbo n nyɛ, o didoli biyaliya

 Baŋsim 
Ŋaha shɛŋa din jɛndi baŋsim n-nyɛ
 Wariyino tia bi baŋda.
Baŋsim yaɣi ni yino malibu
Naawuni yuya zooya ŋariŋga n sabili
Baŋsim ka shaara

 Binkɔbiri 
Ŋaha din jɛndi binkɔbiri shɛŋa n-nyɛ
Naɣ'so ŋun ka zuli, Naawuni n-kariti o zɔhi
A yi ti nya bubaɣili daa ni, yɛl' baɣili n-tahi o na
Bukpiŋ bi zɔri sua.
Bulaa gbalikabili dali ka o baŋdi o yiŋa soli.
Kpakpuli kpibiga, vakaɣila n-wubisiri o
Bukuri suŋ ka bubihi dɔla
Baa yi bɔri kum, o wahirila Naawuni
Sooŋa tutuɣu, o "jirambiisa".
Noo yi bi nyuri kɔm, o kpaari bahira.
Piɛɣu yi tirisi mi ka naan yi to
Ban bari wahu ban bi mi ni tiŋ tula.
Piɛm to lɔŋ noli ka vuri ŋmaai.
Buŋ yi yɛn luhi a, a bi nyari o tiba.
A yi ti nya war' piɛlli baa ni, o luhila ban gari a.
Jankuno ka yiŋa ka jangbariga diri dari
Bu'bil yuuni la o ma noli ka ŋubiri mɔri
pololi yi ti du tia, o tabiri mbe yoma.
Niɣi kobiga tankpagbuligu ka naɣanyili ka o zaŋlɛɛ chilo m bali o nimbili yini.
Kunduŋ che kɔbili yɛla yiŋ baa di mali karimbaani

 Dabiɛm 
Ŋaha shɛŋa din jɛndi dabiɛm n-nyɛ
 Dabiɛmlana lɛhu ka bɛ mali gbiri karimbaandan gballi
 Pakurugu duɣubila, viɛhimi ka mira
 Bulaa ŋun bɔri o zaawuni tia, ŋuna n-gariti kunduŋ yiŋa sambani ni
 Dabiɛm kani ka bɔ n-zibi yuŋ?
Zom yɛla n-gari "bɛ ni niŋ ma bo".
Zama kuliga baŋ mi siɣibu n-gari loɣibu.
Dabiɛm lana kabini ko bɔ niŋ?

 Dakoya 
Ŋaha shɛŋa din dalim dakoya n-nyɛ
Dako' viɛliga kpe daa ka paɣ'nima jɛri suya
Dakoli nini m-biri o tuya
Dakoli yo koro n-yɔhim yoli

 Fara 
Ŋaha shɛŋa din jɛndi fara n-nyɛ
 Fara kuri yoli
 Namo n-su ʒeensi
Nukuma bi bɔhiri tɔha
Fara jɛ maham

 Jɛrilim 
Ŋaha shɛŋa din jɛndi jɛrilim n-nyɛ
 Jɛrigu yɛliya ni di ni niŋ, ka di yɛn niŋ ka nyin kpe ya?
 Jɛrigu ʒi gbɛligu shee la zukɔɣili
 Jɛrigu n-yi nya mɔɣili ka ʒiya ni di nyuui ka o gari
 Jɛrigu yɛliya ni mana chaaya, ashee di na wandimi
Jɛrigu lana ka bɛ nori buyi.
Bi zaŋ shaawara m-mali ŋun ka yam ka yala tuugari taba

 Karimbaani 
Karimbaani ŋaha nyɛla ŋaha shɛŋa ŋa jɛndi karimbaani bee ninʒeinsili. Ŋa shɛŋa n-nyɛ
 Niri ŋun nyɛ o karimbaan' bindi ni va li
 Bɛ bi sheeri ba' niɛŋ zuli buɣim ni.
 Karimbaani lana n shɛri o salima kparigu, ti guhurila o yab'dali
Mɔ'kariwaa di mali mɔ'kpalli karimbaani ka pa la o ni naai gɔ n tabili o bira.

 Kum 
Kum yiri la dinpooi ni na. Kum bi mi bundana bɛ di ti yɛri faralana. Lala maa zuɣu, Dagbamba mali ŋaha din jɛndi li. Ŋa shɛŋa n-nyɛ
Kum zɔri nangbaŋ'taɣimbo
Kum yi mali a, a bi luri ʒɛ' duɣu ni
Kum yi zo a vi, a mi zɔri la ka' bira vi.
ka kum tim n-nyɛ bindi kpaɣisibu 
Kum yi mali a ka a piriti a puli, a maŋa
Kum yi mali a ka a yiŋ daaŋa na bi pili tuɣibu, din ŋuna kum na piini a mi
Kumbiɛɣu yuuni ŋun koŋ jiɛri ni bam bira

 Kum (kpibu) 
Ŋaha shɛŋa din jɛndi kum n-nyɛ
Vɔɣu yi kuli moora, di yɛn tɔhigimi
Naawuni yi bi ku, tingbani ku deei
Zori yɛla kpirila nayili zɔŋ ni.
Din niŋ chiyaama kum n-tahili
Kum yi sɔɣi shihi a, a mi sɔɣirimi daagi o
Kpiin' dabiɛmlan ku zɔ gballi
Nyabu lee la jankuno lɛbi biriti

 Maligu 
Ŋaha shɛŋa din jɛndi maligu n-nyɛ
 Baa bi dimdi o bia m-paari kɔbili
 Ka baa n-dɔɣi ka bua lɛli
 Di gɔŋmi di bi kabigi
Dinnam kamli dini n-nam kantoo

 Naawuni 
Ŋaha din dalim Naawuni nyɛla ŋaha shaŋa ŋan wuhiri ni Naawuni beni, ni O yiko, ni O toosim, ni O galisim. Ŋa shɛŋa n-nyɛ
Kpakpili lu biliga ni, Naawuni m-mi o yaara.
Naawuni yi kabi a gbali o ni wuhi a kpahibu.
Naawuni binbirili sanzali bɛ kuril li.
Naawuni yaɣikurisuŋ ku bu n-suui saa.
Din niŋ chiyaama, kum n-tahili.
Wuni bi yɛli, ka sali nima niŋ bo
Naawuni yaɣimiɛrili ku zɔ saa
Naawuni chali dukpuni dinviɛla ka kpambi ʒini tabili ka bihi paɣi wuni.
Naawuni ni bori so ŋuni ka naa dɔɣira
Naawuni pini tiri ku mali shaawara
Ninsalinim yɔ dunia kariti ka Naawuni dundɔya yooi gari kɔbiga 

 Nangbanyini 
Ŋaha shɛŋa din jɛndi nangbanyini n-nyɛ
 Nangban' bɔbigu m-miiri daam.
 Nubili yini ku pii kuɣili.
 Din tuli zuɣu ka Naawuni nam kparima ayi
 Nyinyee gba be zabili ni
 Salinsaa gubi nyaanyaa n-nyɛ kpiɛŋ.
 Kobili suŋ ni laɣim nyuriba.
 Bukuri suŋ ka bubihi doli
 Bi baŋ gbaabu bi baŋ shibu, di chɛhirila gbaŋ
 Lu ka n-lu m-maani bahi diɛma.
 Zuɣiri ayi  gari zuɣu yini
 A ni yuri ba’ so ŋun ka a varisira/saɣisira
 Zuɣu ʒim, di viɛri nyingoli
 A yi je suli niŋ gbuna, a ni ʒini di zuɣu
 Zosimli gari daŋ
Ni nintarim yi yan wuha o ya daa, a mi ni wuhu O ya buɣa
 Nyarimaŋa 
Ŋaha shɛŋa din jɛndi nyarimaŋa n-nyɛ

 Di ti zaŋ azuɣu n-lee churi n-ŋmɛ m-bɔɣi ti chudiriba

 Ŋaha din tuɣira 
Ŋaha shɛŋa ŋmanila yoodara Salima. Dagbamba yuri ŋa yɛlibu pam. So yi yɛli li n-ti paari di pirigili di naabu kpalindila ban wumdi li sani. Di zooya ka yaɣ' shɛŋa m-mi li di pala sokam ni mi shɛli ka lan ŋmani shaara/asahi. Ŋa shɛhira shɛŋa n-nyɛ
 Sumaani gɔɣili, tɔ n-kuli nyɛ li
 Tonjiŋ gbaŋlana, yɛligu kani
 Gbingbaliga chicha, mani gba na bɔra
 Amidu gbaŋ, di gari ma mi
 Chɔɣu paɣa, bama.
 Anabi Yisa kum, o ni labi na o ku labi na
 Kari'naa kikaa, a yi yɛli a ni bɔri shɛli a ni wum a ni je shɛli
 Shiɣunima gungɔŋ, biɛɣu ni sa lan be
 Jɛrigu chira, a ba yi kpi o kpiya, a ma yi kpi o kpiya
 Gburimani kuliga, kpahi yaɣi
 Napawulana deem'buni, ban mi bana m-mi
 Nubil' yini kun pii kuɣuli.
 Saanvili kpiha, di ŋubirila dɔɣimdɔɣim
 Mal'shɛɣu bihi dawule, doli chaŋ n-kpa, doli kuli din bi lahi kpa
 A yi di yɛli ni a yila Sɔɣinaayili na, Gurugu bihi naan labira kuɣa?
Sangbaanaa kparigu, ye n-ku lahi ye.
Aburu Kaleem luwa, luri zaa.
Ban saɣi, ban doola
Ŋun niŋ hmm, ŋuni m-mi.
A yi kuli ʒi a dazaba, a tiba ka di yɛn fiɛbi.
Gburimani doo tilo kumbu, yɛla, yɛla

 Ŋaha kaha 
Ŋaha kaha shɛhira shɛŋa n-nyɛ
 A yi kuriya lihiri so nyirivɔɣu, so ŋun ʒila zuɣusaa ka lihiri a dini.
 Paɣa yi dɔɣi ka bia kani, yoli nasara m-bala
 Bɛ bi zaŋdi yo' gbulli varisiri jahima
 Bia pani yi bi nyaɣisa di bi nya o piriba
 Bia ŋun bi mi ni naɣ’ pani nyɛla nimgahindili
Ye'mia n-che ka taanchili nyuri bara
Yoli din ʒi bia na bikuro
Paɣ'yi zori ka tabi o biha, viɛlim zuɣu ka di yɛn tohagimi
Salinsaa pani saɣarila o yidana yɔli
Paɣa jɛsuli n zaɣasi dooni kpɛbu, ma gbuna ku chɛ bobilibu
Binshaɣu kam mali luŋa, pani ko n ka luŋa
 Ni yo' gbula ni be shɛli, ni ka zinguya tɔri jɔŋ

 Paɣikpuɣibo 
Ŋaha shɛŋa din jɛndi paɣikpuɣibo n-nyɛ
 Nahu daairila o kpee ka nyura kom
 Dakoli nini m-biri o tuya
Nahu ni gɔri shɛli ni ka o moŋubira be

 Paɣipini 
Ŋaha shɛŋa din jɛndi paɣipini n-nyɛ
 Gbuni yini bi gbubi paɣa

 Saha 
Ŋaha shɛŋa din jɛndi saha n-nyɛ
 Saha gari daŋ' yibu
Naawuni m-mi ŋuni gbunna piɛla ka ŋun ʒini tampilim ʒuɣu

 Saɣisigu 
Ŋaha shɛŋa din jɛndi saɣisigu n-nyɛ
 A pahisirila a-zo waa, kani a-zo tuma
 Noombila ŋun nini bi nya, ŋuna n-yiɣiri tiŋli tiŋli
 Baandɔɣu sɔɣirimi ka o zuɣu moora
 Ninkurugu ni ʒin tiŋ ka nyɛ shɛli, bia yi du tia o ku tooi nyɛli
Bee yi kuli ŋmɛlim ka bo di ku paai gbalipini
Din niŋ Sabali ni niŋ Ŋaani
Ʒi nira zaɣ bolli zɔri.

 Shɛhira 
Ŋaha shɛŋa din jɛndi shɛhira n-nyɛ
 Shɛhira n-gari pɔri
 Nin'yino bi nyɛri so'buɣim 
Wahu bi doya ka bi buɣisiri kaɣili
A shɛhira lana yi ti kpalim la Naawuni ko a mi ni yɛli ka di wum a.
Baa hɔhɔ ka a dii piri.

 Suɣulo 
Ŋaha shɛŋa din jɛndi suɣulo n-nyɛ
 Suɣulo yi beni, chinchini ni kpe gaɣili ni
 Suɣulo ni ku shɛli pala jifa
 Wahu ni kuni shɛli, ni ka buŋ gba kuna
 Suɣilo viɛla di malibu n-to.
 Kookali lana n-wumdi jɛbobigu kumsi
 Suɣilo ku kɔŋ bɔ
 Suɣilo' lana n-diri o ba yili.
 Gumachuɣu nɔrila nyam nyam amaa o paari o paabu shee.
 Ŋun kariti a yi bi zani a gba bi zaana.
 Soya yi bi gɔŋ ti ni nya taba kpaya.
 Saɣingu yi saɣim, maligu n-kpalim.
 Bɛ zaɣisirila boligu gbunni pa ni boligu
 So yi nye binfɔm puhi a ka nyin bi baŋ a ti nyɛrila bin maŋa
 Ʒinguli bi bɔhiri bo ka bɛ duɣira.
 Bɛ tuɣirila gbarigu ni o nya din garita pa din kanna.
 Ŋun ʒi dolila ŋun mi ka o wuhiri o biɛlabiɛla ka o naan yi baŋ
 Daliri bela din pɔra ni niŋ pam.
Suɣulo mali nyɔri suli n-ka shɛli.
Suɣulo beni din bilinda ni nya dooshee.

 Tahama 
Ni saa mia dɔli la alafei
Ni ŋmaŋgɔŋ yi kuli ka bukaata,dini ku nɔɣa kaʒeeni

 Tarimba 
Ŋaha shɛŋa din dalim tarimba n-nyɛ
Kɔŋ mila o saɣi diri li
 Ŋun ka yaa larila o ba turi
 Ŋun bari wahu bi mi ni tiŋ tula
 A yi so gumdi a bi yaɣiri buɣim
 Naɣ' so ŋun ka zuli, Naawuni n-kariti o zɔhi.
 Buɣim diri kuɣa ka tigbura wum zɔra.
 Buɣim yi di pelaa bɛ bi lahi bɔhiri o lɔm yɛla.
 Salinsaa zakari saɣirila o paɣa
 Pololi yi ti du tia, o tabira m-be yoma
 Gbarigu nuu bela noo guhibu ni, di ka noo karibu ni.
 Ka pa ni duuŋa zuɣu, tarim di yi wula n-ŋmɛri naa nyaaŋa
 Tɔbu bi diri ban yiɣisiri li didolimi diri la ban guri li
 Kɔŋ mila o saɣidiri laa.
 Gbarigu fiɛbiga, bɛ wabisirimi ka o dabiya
 Tarim barila o buŋa ka o naba vuri tiŋa
 Naawuni m-mi ŋun gbuna piɛla ka ŋun  ʒini tampiligim zuɣu.
 Kom yi dira, mo’ biɛɣu kam ni tim a ninni
 Ŋun niŋ hmmm, ŋuna m-mi
 Din saɣim/ku vuriginli yila di gbunni
Nyiri' kɔɣulana malila o limli, so bi deera.
Dojiia 
Di yi di pa dunga zuɣu, tarim di paa naa yaagi ya?
ku lim sima ni.
Gariʒɛɣu wulana poli, yɛla

 Tipawumli 
Ŋaha shɛŋa din jɛndi tipawumli n-nyɛ
 A yi che soli ka dari mɔɣu goo yi ti kuhi a, a ni labina
 Bia noli yaɣi chi ku bi
 Ni buɣim yi yɛn nyooi nira, wari n-daŋdi o gbaabu
 Noonbila ŋun nini bi nya ŋuna n-yiɣiri tiŋli tiŋli.
 Zolɔɣu ŋun bɔri yom ŋuna ka binkpaɣili marigira
 Zoo zuɣichibili saɣiri o mi
 Bua ŋun lihi ʒem o ma mo’ ŋubirigu ŋuni n-ŋubiri mo’ kuŋ ka o puli piri ka o kpi
 Baɣimpiŋ nimbila yi zaɣisira, di yɛn doomi
 A ni biri shɛli dina ka a yɛn  che
 Bia ŋun diɛm garinga o ni piɛbi saadali bira
 Jaŋkuno ŋun zaɣisi sabisa ŋubbu sa ni ŋubu lela biɛɣuni
 Noonbila yi kuli yiɣiri kpaakpaanyomni kawula o kuli yɛn malila tingbani ni
 Din kariti kɔŋa nyugbuna ni benimi
 A yi di pololi samli, a nyee ni nyɔni saɣisi damdi
 Naanzua din miri gbɛɣu ni lu nini ni
jɛngbariga yi ka nyavili o bohirimi ni o baŋ jenkuno

 Vi 
Ŋaha shɛŋa din jɛndi vi n-nyɛ
 Vi dibu tilaa n-nyɛ champaŋ
 Vi' jihi sola vi' waɣila
 Vi yɛligu ni kpahi gbali
 Vi yi bi kuri nira amaa di kabiri nyingoli
 Nira Ŋun kpi daani, ma so bi lahi garigiri o kuli
 Bo-n-kɔŋ ka vi.
 Ni a yi ti nya ka dundɔŋ daɣi, ni sɔɣu vi m-bala

 Vunyaɣili 
Ŋaha shɛŋa din jɛndi vunyaɣili n-nyɛ
Vunyaɣili lana ʒi ni tuma naara
Bɛ bi sheeri ba'niɛŋ zuli buɣim ni
Alaha buŋ bi duri zoli.
Sumaŋa nyaɣasa ka fiɛɣufiɛɣu ka narili
A yi kuli nyuhiri vunyaɣili lana bua kom, o bua kuli nyɛla o bua.

 Waligimsim 
Ŋaha shɛŋa din jɛndi waligimsim n-nyɛ
 Yɛla ŋmanila taba di bi saɣi taba
 n -ku nya zaɣ' piɛlli ka ŋma ziɛri ni zaɣ' zea N nya li.
 Dundoya tuhila taba, di bi diri taba buni

 Yaa 
Ŋaha shɛŋa din jɛndi yaa n-nyɛ
 A nini yi tiɣi a baŋ barilim, bansi n-na bi laɣim
 A ni bi ŋmɛri so, a bi daari o
 A di pun yɛli ni sɔɣinaayili ka a yina, Gurugu bihi naan lahi labi a kuɣa?
 A yi dam tia din gari a yaa, a zuɣu n-yɛn jiŋsi
 Noo yi bi nyuri kom amaa o  kpaari bahira
 Din kariti kɔŋ nyugbuna ni benimi
 Nyɔɣu din yɛlima ni deei bɔbiri
 Buɣim yi di pelaa , bɛ bi lahi bɔhiri o lom yɛla
 Ŋun mali yaa ŋuna m-mali yɛlimaŋli
 Yaa mila malibu ka yuura
yaa lana ŋmani barigu.
Yaa lana baa yi dima, a chɛrimi n-ti Naawuni
Nahu daarila o kpee ka nyuri kom
Ka yaa n-nye tizuɣu miligiya
Ŋun ka yaa n-lari o ba turi
Tiŋ yi waɣa tiŋ be di tooni

 Yɛlimaŋli 

 Yɛlimaŋli ŋmanila bandoba
 ʒiri yi kuli kori vuɣisi, yɛlimaŋli m-birita
 Kunduŋ yɛlimaŋli yi kuli zani a zaŋ dimi n-ti o ka o zaŋ kpe yɔɣu
 Yɛlimaŋli ŋmanila gbuna, a yi je suli n-niŋ li a ni ʒini di zuɣu

 Yɛm 
Ŋaha shɛŋa din jɛndi yɛm n-nyɛ
 Bia ŋun nua viɛla ŋuna n-samdi kpɛm dɔri
 Bi gɔrigu kpɛm o ba
 A yi piila kuɣili bahi bɔŋni ka naan yi wum di kumsi
 Saazuɣu jaanbɔŋ sokam tabirila o zuɣu ni
 Kookalilana n-wumdi jabɔbigu kumsi
 Asiba nari narila zaawunni
 Kuli noli din viɛli ni laɣim nyuriba
 A kpee teeŋa yi diri buɣim, a niŋdila kom m-mahigi a dini poi ka naanyi zo o kuŋa
 Tiŋ yi waɣa, tiŋ be di tooni.
 Yɛm yaɣi nin yino Malibu
 Zoon jɛrigu yoli ka bɛ nɔri buyi
 Bia ŋun nuu viɛla ŋuni samdi kpɛma dɔri
 Kpaai bahi bi vari zaa.
 Ŋun tum ka di be ŋuni n gbili tibili
 Ŋun niŋ hmm ŋuni m-mi
 Ŋuni nyeeri o maŋa.
Saan'bi waɣinli dolila tiŋbi'jia

 Zaŋ Ti Puli 

 A yi kɔhi a maŋa samli,bi ni daa kobo.
 Alisahili yɔli kpɛrila alisahili panni

 Zamba 
Ŋaha shɛŋa din jɛndi zamba n-nyɛ
 Zambalana tɔŋ bari ka di gbaagi o bia
 A yi tibi Jaŋ nyinvɔɣu o ni zaŋ ŋubi a kawana
 Di mali o che ŋuni?
 Ŋun tum ka di be ŋun gbili tibili
 Ŋun tum ka di viɛla di  gulila o bihi, ŋun tum ka di bie o paɣaba dini
 Nira yi je a ka a duɣiri kom ni a niŋdi o la tankpagbuligu
 Buŋ tɛha zuɣu ka Naawuni mɔŋ o yila. 
Naawuni yi bi ku, tingbani ku deei
 Ni dunia ni tooi niŋ a ka a be ka ka, ka a taba ti gbihira ka nyin ne n-ʒia
 Nira ni tooi bu jɛrigu ka o yɛn ku o mi la, amaa o ku tooi bu n-yihi jɛrilim maa o kɔbili ni
 Nyɛvuli baɣa ni zamba
 Saha gari daŋ yibu
 Sali bi bɔhi wuni ka yɛli zaa
 Sanzali wahala yi kuli be ka bo, di ku mɔŋ kpihiga labu
 Zamba ŋun kuli benimi ka ŋun zoori zoora
Zamba ŋmanila dulim
Zamba  lana tɔŋ,bari kadi gbaai o bia.
yi yɛn gbi zamba bɔɣili nyin gbima ka di zilima.

 Ʒiri 
Ŋaha shɛŋa din jɛndi ʒiri n-nyɛ
 Jɛrigu ŋma ʒiri pa biɛɣu, biɛɣu mi ku che neebu

 A yi zaŋ nintɔri mɛ yili maligim n daarili luhira
Ŋun kani ka bɛ ŋmari ʒiri m-para
ʒiri yi kuli kori vuɣisi, yɛlimaŋli m-birita
Ayi ŋma ʒiri bahi atooni a ni chaŋ paali

Kundivihira

Pubu:Dagbanli
Pubu:B-Class